钦定古今图书集成/历象汇编/庶征典/第183卷 > 《田家五行》 > 《论草》
## 钦定古今图书集成/历象汇编/庶征典/第183卷 > 《田家五行》 > 《论草》

《五谷草占》稻色草有五穗，近本茎为早色，腰末为晚
禾。随其穗之美恶，以断丰歉，未必极验。但其草每年
根根相似，茆荡内春初雨过菌生，俗呼为雷蕈，多则
主旱，无则主水。草屋久雨，菌生其上，朝出晴，暮出雨。
谚云：“朝出晒杀，暮出濯杀。”看窠草一名干戈，谓其有
刺故也。芦苇之属，丛生于地，夏月暴热之时，忽自枯
死，主有水。谚云：“头苎生子，没杀二苎。二苎生子，旱杀
三苎。”茭草水草也。村人尝剥其小白尝之，以卜水旱。
味甘甜，主水已来亦未止。味锼气，主旱已来亦已定。